**1. rippikoulun kirje 3.6.2021**

**Hei!**

Tervetuloa Seitsyeeseen. Leirimme alkaa keskiviikkona 9.6. klo 9 ja loppuu keskiviikkona 16.6. klo 13. Leirille tullaan omilla kyydeillä ja vain terveenä. Rippikoululaisella ei saa olla COVID-19 infektioon sopivia oireita (nuha, yskä, kurkkukipu, hengenahdistus, lihaskivut, kuume, pahoinvointi, ripuli). Jos ennen leiriä sairastuu, kannattaa käydä heti koronatestissä. Ota tällöin yhteyttä allekirjoittaneeseen. Konfirmaatioharjoitus on koronan vuoksi peruttu. Konfirmaatio on sunnuntaina 20.6. klo 10-11.00. Rippikoululaiset tulevat paikalle klo 9.00. Rippirallia ei tänä vuonna järjestetä.

Konfirmaatio kestää 55 minuuttia, siihen voi osallistua 10 henkilöä rippikoululaista kohden. Konfirmaatio Striimataan suorana Pälkäneen seurakunnan YouTube kanavalle, jonka kautta voivat muut osallistua. Kirkkoon voi tulla vain terveenä. Konfirmaatiossa kirkkoon tulemisen ja sieltä poistumisen ruuhkaa vähennetään käyttämällä kaikkia 3 ovea. Kirkossa pidetään 2 metrin turvavälit. Samaan talouteen kuuluvat istuvat vierekkäin. Muihin pidetään 2 metriä väliä. Myös ehtoolliselle tullessa ja kirkosta poistuessa. Eli ei muodosteta tiiviitä jonoja. Kirkossa käytetään maskia. Kirkkoon ja ehtoolliselle tullessa otetaan käsidesiä. Ehtoollinen nautitaan seisten. Vanhempien tehtävänä on välittää nämä Korona ohjeistukset muille saapuville vieraille. Konfirmaatiomessun valokuvauksen hoitaa kokonaisuudessaan ammattikuvaaja. Yhteiskuva on messun jälkeen.

Leirillä ei tänä vuonna voi koronan vuoksi vierailla, eikä leiriltä kukaan käy välillä missään muualla. Tästä syystä pakkaaminen on syytä tehdä erityisen huolellisesti. Kirjeen mukana tulee paperi rippikoulun ulkoläksyistä ja osallistujakortti. Ulkoläksyjä kannattaa opetella jo ennen leiriä, niin ei leirillä mene kaikki vapaa aika niiden kanssa takutessa. Ilmoitathan Juhalle sähköpostitse muutokset ruoka-allergia- tai ruokavalioasioissa saman tien.

**Ota leirille mukaan**

* Monet ulkoiluvaatteet ja kengät (liikumme paljon, ja kenttä on vetinen, jos sataa)
* Hyttysmyrkkyä. Opetukset ja iltaohjelmat ovat mahdollisimman paljon ulkona.
* Omat lakanat. Jos otat makuupussin, ota silti aluslakana ja tyynyliina.
* Paljon vaihtovaatteita. Hiki tulee monta kertaa päivässä ja puhtaiden vaatteiden pitää riittää koko viikoksi.
* Villasukat ja lämmintä vaatetta (Suomen kesä on lyhyt ja vähäluminen)
* Oma nimikoitu täytettävä vesipullo
* Aurinkovoide ja aurinkolasit (Pyrimme koronan takia olemaan ulkona mahdollisimman paljon)
* Deodorantti (älä leiki - mukana astma oireita saavia), hammasharja, Saippuat ja shampoot yms.
* Uikkarit ja pyyhe
* Muistiinpanovihko (A5) ja kyniä
* Osallistujakortti
* Oma soitin, jos soitat jotain
* **Jos tarvitset lääkitystä, muista se!** Allergialääkitykset on syytä hoitaa kuntoon, jottei esim. heinänuhaa sekoiteta virus-oireisiin.

**ÄLÄ ota mukaan**

* Alkoholijuomia tai huumeita
* Energiajuomia (Red Bull, Megaforce, Ed, Powerking, Battery, Dynamite, Monster, Es, Teho, Mad-croc, Rodeo, Devil jne)
* Tupakkaa tai nuuskaa
* Tietokonetta, tablettia, kaiuttimia, bluetooth-kaiuttimia
* Terä-aseita tms.
* Mitään itsestään selvästi kiellettyä, mitä en keksinyt mainita

**Tervetuloa!**

T. Juha Kankaristo 040 7120564

juha.kankaristo@evl.fi